Seaviews selfsorg-vakansieverblyf is in die Seaviews Vakansie-oord in Jeffreysbaai. Dit is net 800 m van die see af, maar het ongelukkig geen see-uitsig nie.
Die huis het 2 slaapkamers met 2 badkamers en bied slaapplek aan 8 tot 10 gaste. Gaste moet asb. hul eie handdoeke bring. Daar is 'n oopplan-kombuis en -sitkamer. Die kombuis is toegerus met 'n yskas, diepvrieskas, stoof, mikrogolf en 'n wasmasjien. Die sitkamer het 'n TV met 'n DStv-koppelpunt en 'n DVD-speler. Gaste kan hul eie dekodeerder en slimkaart bring. Vir gaste wat nie hul eie DStv het nie is daar 'n OVHD-dekodeerder met 18 TV-kanale en radio-kanale.
Die huis …
Die huis het 'n groot binnebraai, asook 'n draagbare braai. Parkeerplek is agter die huis beskikbaar. Let daarop dat troeteldiere nie toegelaat word nie.
Gaste is ook welkom om gebruik te maak van die groot swembad, die kinderswembadjie in die kompleks en die braaigeriewe by die swembad. Daar is 2 tennisbane, 'n speelparkie vir kindertjies en 24 uur-sekuriteit. Gaste kan die groot sale by die Seaviews-kompleks bespreek vir troues, verjaarsdae of enige ander funksies.